nb da da da da da sv da da en ca da en da it de en en da cs fi da en en en da en en en en en de en da da da en en
Svanholm kåret som nr. sjok, men det er løgn !! - Svanholm Cricketklub
Torsdag d. 7. oktober 2010 kl. 07:18 af Henrik Pfaff
DCF morer sig med en Lars Løkke/Lene Espersen På den officielle oversigt på DCF`side over placeringerne ved de uofficielle danske mesterskaber for miniputter i Fredericia i lørdags er Svanholm placeret som nr. sjok blandt de 12 hold, der stillede lovligt op. Men det er løgn !!!!
Det må være en ussel hævnakt for alle de mesterskaber, vi har vundet i de andre ungdomsrækker. Men den går naturligvis ikke. DCF’s forsøg på en Lars Løkke/Lene Espersen (at skjule, at man har forgyldt privathospitalerne) skal ikke lykkes. I hvert fald ikke i disse spalter. Placeringen hos DCF er angivet således:
Vi var i indledende pulje med Horsens - de senere vindere - et særdeles lovende mandskab - og Køge.
En af de rutinerede Saud Munir roder bolden ind i eget gærde
Shoab Mahmood i sving
Tabte begge kampe solidt. Kom derefter til at spille om placeringerne fra 9 - 12 mod Glostrup. Vi vandt den kamp stort. Skal der regnes kvotient ud, må vi være blevet nr. 9 - til nød 10 - men aldrig 12.
Det er selvfølgelig ynkeligt af den pågældende DCF-medarbejder, men skjules kan det ikke, at vi ikke er stærke i den aldersgruppe, og at der må gøres noget alvorligt for at skabe tilgang. Vi mistede, da vi skulle gå fra indendørs til udendørs i foråret af ukendte årsager et helt miniputhold. Vi rådede herefter i denne aldersgruppe over tre forholdsvis rutinerede spillere, der har været med på lilleputholdene hele året samt 4 meget små spillere i 6-7 års alderen. Det er klart, at hvis vi ikke skaber tilgang, så vil vi om to år stå med store problemer hvad angår et lilleputhold og allerede nu har vi ikke spillere nok til et miniputhold indendørs i den kommende sæson, hvis der ikke kommer flere.
Så kom med alle Jeres børn, nevøer, fætre o.s.v. Der er træning hver onsdag kl. 16.30 på Svanholm Park.